Gabriela Teplická

Gabriela Teplická (rod. Šedivá; * 1980, Poprad) je slovenská dokumentárna fotografka. Je viceprezidentkou Asociácie profesionálnych fotografov SR (APSFR). Je držiteľkou titulu QEP (Qualified European Photographer) udeľovaný Federáciou európskych fotografov.Federation of European Professional Photographers [cit. 2024-10-9].Dostupné online.

 Tvorba 
 Dlhodobý dokumentárny projekt MY 
Dlhodobý dokumentárny projekt, ktorý odkrýva najsilnejšie príbehy tých najbližších.

 Matka, ktorá sa stará o svoju sestru s downovým syndrómom.
 Syn, ktorý ako 10-ročný daroval svoje vlasy onkologickým pacientom na výrobu parochne.
 Dcéra, ktorá svoju silnú osobnosť podčiarkla vystrihaním sa dohola.
 Muž, ktorý drží a ochraňuje priestor celej rodiny.
 Gabriela, ktorá prostredníctvom fotografie odhaľuje a sprostredkuváva silu svojej rodiny.

 Dlhodobý dokumentárny projekt Kruhy 
 V centre pozornosti tohto cyklu stoja ženské rituály, spirituálne kruhy a oslavy kola roka – pohanské i prírodné sviatky, slnovraty, rovnodennosti, prechodové rituály.
 Prostredníctvom obrazového záznamu je divák svedkom hlbokých ceremoniálnych momentov vedených kňažkami, duly, sprievodkyňami či ceremoniárkami, ktorých prácu spoločnosť často marginalizuje alebo mystifikuje.
 Projekt si kladie za cieľ demystifikovať a odtabuizovať ženské spirituálne praktiky a ukázať ich transformačný potenciál.
 Fotografické obrazy sú svedectvom o odvahe, krehkosti, sile i znovuzrodení – o momentoch, keď sa ženy vrátili samy k sebe, do svojej pravdy, múdrosti a zraniteľnosti.
 Výstava sa stáva pozvánkou k participácii, k otvorenosti voči inakosti a k hlbšiemu chápaniu ženského prežívania v rituálnom priestore..

 Dlhodobý dokumentárny projekt Moment – dotyk smrti 
náhľad|Fotografia exhumovaných kostí
 Tento súbor fotografií sa venuje téme smrti ako prirodzenému a nevyhnutnému aspektu ľudskej existencie.
 Cyklus citlivo zaznamenáva proces umierania – v domácom aj nemocničnom prostredí – i následnú starostlivosť o telo zosnulého v kontexte pohrebných rituálov.
 Spolupráca s dulami pre umierajúcich, sprevádzajúcimi osobami i pohrebnými službami umožňuje nahliadnuť za oponu intimity posledných chvíľ života.
 Tento projekt reflektuje, ako spôsob odchodu ovplyvňuje životy pozostalých a zdôrazňuje potrebu otvorenej spoločenskej diskusie o smrti a zomieraní.
 Smrť sa tu nestáva tabu, ale aktom dôstojnosti, prítomnosti a ľudskej spolupatričnosti.

 Osobný život 
S manželom Petrom Teplickým žijú v Jánovciach pri Senci, majú syna Petra a dcéru Annu.

 Výstavy 
 2019: Slovak Press Photo – SND
 2019: ZOS Senica
 2019: Fotoklub Galanta
 2020: Renesančný kaštieľ Galanta
 2021: Galéria 7 AS Trnava
 2021: Galéria Svätoplukova 29 Bratislava
 2021: Fotogaléria Trafačka Nitra
 2022: Mestský úrad Galanta
 2022: Renesančný kaštieľ Galanta
 2025: Šumiacky fotofestival Šumiac
 2025: Neogotický kaštieľ Galanta

 Samostatné výstavy 
 2021: Neogotický kaštieľ Galanta
 2021: X-Foto Gallery Praha
 2021: Galéria Svätoplukova 29 Bratislava
 2021: Marlyn cukráreň Galanta
 2022: DK Modra
 2022: FOCESA – Šaľa
 2022: SOS Banská Bystrica
 2022: MsKS Senec
 2024: Kostol a kláštor klarisiek, Bratislava
 2025: Kultúrny dom Jánovce
 2025: Elektráreň Piešťany
 2025: Kostol a kláštor klarisiek, Bratislava
 2025: SOS Banská Bystrica
 2025: Letná čitáreň U červeného raka, Bratislava

 Ocenenia 
 2018: Slovak Press Photo 2018, 1. miesto 
 2021: Tokyo International Foto Awards (TIFA) 2021, 1. miesto za publikáciu My 
 2021: The Prix de la Photographie Paris 2021, 1. miesto 
 2021: Budapest International Foto Award (BIFA) 2021, 1. miesto za publikáciu My 
 2021: International Photography Awards (IPA) 2021, 2. miesto 
 2022: FEP European Photo Book Award 2022 za publikáciu My 
 2022: International Photography Awards (IPA) 2022, 2. miesto 
 2025: World Photographic Cup (WPC) 2025, 9. miesto 
 2025: Tokyo International Foto Awards (TIFA) 2025, 2. miesto za publikáciu Circles 

 Referencie 

 Iné projekty 

 Externé odkazy 
 Gabriela Teplická – oficiálny web
 Gabriela Teplická – fotografie na Fotoma.sk
 Fotografka Gabriela Teplická: Kruh je veľmi silný posvätný symbol a pre mňa najsilnejším, je ten rodinný a ženský – rozhovor na webe BBonline.sk (2022)

Kategória:Osobnosti z Popradu
Kategória:Slovenskí fotografi